
REFERAT DE APROBARE
al proiectului de hotărâre privind stabilirea taxelor la Cimitirul Municipal Hunedoara, pe anul 2027
Temeiul legal al demersului nostru îl constituie prevederile art. 486 din Legea nr.227/2015 privind Codul fiscal, cu modificările și completările ulterioare, ale Legii nr.102/2014 privind cimitirele, crematoriile umane și serviciile funerare, cu modificările ulterioare, ale Ordonanței Guvernului nr.71/2002 privind organizarea și funcționarea serviciilor publice de administrare a domeniului public si privat de interes local, cu modificările și completările ulterioare, ale art. 27 din Legea nr. 273/2006 privind finanțele publice locale, cu modificările și completările ulterioare, precum și ale art. 4 lit. b) și art. 7 din Legea nr.52/2003 privind transparența decizională în administrația publică, republicată, precum și  ale Hotărârii Consiliului Local al municipiului Hunedoara nr. 331/2022 privind aprobarea Regulamentului de organizare şi funcţionare a Cimitirului Public aparţinând Municipiului Hunedoara.
Prin Legea nr. 227/2015 privind Codul fiscal, cu modificările și completările ulterioare, se stabilește cadrul legal general privind stabilirea și administrarea impozitelor și taxelor locale, contribuabilii care trebuie să plătească aceste impozite și taxe locale, precum și modul de calcul și de plată a acestora. Potrivit prevederilor legale Consiliul local adoptă hotărâri privind stabilirea și majorarea impozitelor și taxelor locale în cursul anului precedent prin aplicare din data de 1 ianuarie a anului următor.

Ținând seama de criteriile economico-sociale și geografice, de necesitățile bugetare locale, de prognoza bugetară, precum și de tarifele practicate în domeniu, propunem stabilirea taxelor la Cimitirul Municipal Hunedoara pentru anul 2027. Prin aceasta se va atinge scopul final și anume creșterea veniturilor extrabugetare la bugetul local.

 Având în vedere lucrările de parcelare, amenajare alei, căi de acces care vor fi realizate la lotul de teren achiziționat propunem taxe distincte pentru locurile de înhumare din această nouă parcelă. Totodată, propunem și taxe pentru prestarea unor servicii cum ar fi: săpat groapa, transport capelă-loc de înhumare, înhumare decedat pentru a veni în sprijinul cetățenilor.

Astfel, prin proiectul de hotărâre supus dezbaterii și adoptării Consiliului Local al Municipiului Hunedoara propunem stabilirea taxelor la Cimitirul Municipal Hunedoara, pe anul 2027, astfel:

	Nr. crt.
	Denumire taxă
	Propuneri taxe 2027

	1.
	Taxă loc înhumare parcelele C,D,E,F,M,N,O,P,XII, XIII, XIV
	995,00 lei

	2.
	Taxă loc înhumare parcelele A,B,K,L,X,XI,XV
	1.163,00 lei

	3.
	Taxă loc înhumare parcelele G,H,I,J,I-VII, VIII, IX, XVI, XVII
	1.423,00 lei

	4.
	Taxă utilizare capelă
	223,00 lei

	5.
	Taxă utilizare capac frigorific
	200,00 lei

	6.
	Taxă evacuare pământ 
	312,00 lei

	7.
	Taxă întreținere cimitir
	51.00 lei 

	8.
	Taxă loc înhumare parcelă nouă
	1.423,00 lei

	9.
	Taxă săpat groapa
	428,00 lei

	10.
	Taxă avizare lucrări
	298,00 lei

	11.
	Înhumare decedat
	288,00 lei

	12.
	Transport decedat ( capelă – locul de înhumare)
	288,00 lei

	13.
	Deshumare oseminte
	288,00 lei

	14.
	Adeverință de uz notarial (autorizații) pt. succesiune, ieșire din indiviziune, partaj voluntar
	42,00 lei

	15.
	Adeverință de uz notarial (autorizații pentru donație loc de veci sau înstrăinare construcție funerară)
	144,00 lei

	16.
	Taxă acces auto pt. solicitanții de aviz de construcții, ocupare temporară a domeniului public cu materiale de construcții, gestionare deșeuri rezultate
	33,00 lei

	17.
	Taxă acces utilități pt. constructor
	79,00 lei

	18.
	Aprindere și întreținere candelă morminte
	102,00 lei

	19.
	Tămâiat mormânt timp de 6 săptămâni              ( include cărat apă)
	219,00 lei

